חוק איסור הפליה במוצרים, בשירותים ובכניסה למקומות בידור ולמקומות ציבוריים

{{ח:התחלה}}
{{ח:כותרת|חוק איסור הפליה במוצרים, בשירותים ובכניסה למקומות בידור ולמקומות ציבוריים, התשס״א–2000}}

{{ח:פתיח-התחלה}}
{{ח:מאגר|2000085}} {{ח:תיבה|ס״ח תשס״א, 58|חוק איסור הפליה במוצרים, בשירותים ובכניסה למקומות בידור ולמקומות ציבוריים|https://fs.knesset.gov.il/15/law/15_lsr_300290.pdf}}; {{ח:תיבה|תשס״ה, 332|תיקון מס׳ 2 לחוק שוויון זכויות לאנשים עם מוגבלות|https://fs.knesset.gov.il/16/law/16_lsr_299916.pdf}}; {{ח:תיבה|תשע״א, 784|תיקון מס׳ 2|https://fs.knesset.gov.il/18/law/18_lsr_300969.pdf}}; {{ח:תיבה|תשע״ד, 594|חוק איסור הפליה מחמת גיל (תיקוני חקיקה)|https://fs.knesset.gov.il/19/law/19_lsr_303816.pdf}}; {{ח:תיבה|תשע״ז, 442|תיקון מס׳ 4|https://fs.knesset.gov.il/20/law/20_lsr_381088.pdf}}, {{ח:תיבה|984|תיקון מס׳ 5|https://fs.knesset.gov.il/20/law/20_lsr_387454.pdf}}.
{{ח:סוגר}}
{{ח:מפריד}}

{{ח:סעיף|1|מטרה}}
{{ח:ת}} חוק זה נועד לקדם את השוויון ולמנוע הפליה בכניסה למקומות ציבוריים ובהספקת מוצרים ושירותים.

{{ח:סעיף|2|הגדרות|תיקון: תשס״ה, תשע״ז־2}}
{{ח:תת|(א)}} בחוק זה –
{{ח:תת|סוג=הגדרה}} ”כוחות הביטחון וההצלה“ – צבא הגנה לישראל, משטרת ישראל, שירות בתי הסוהר, אגודת מגן דוד אדום בישראל שהוקמה {{ח:חיצוני|חוק מגן דוד אדום|בחוק מגן דוד אדום, התש״י–1950}}, הרשות הארצית לכבאות והצלה או גוף שנקבע בצו לפי {{ח:חיצוני|חוק שירות לאומי-אזרחי#סעיף 4|סעיף 4(א)(8) לחוק שירות לאומי–אזרחי, התשע״ד–2014}};
{{ח:תת|סוג=הגדרה}} ”מעמד אישי“ – היות אדם רווק, נשוי, גרוש או אלמן;
{{ח:תת|סוג=הגדרה}} ”מקום ציבורי“ – כל מקום המיועד לשימוש הציבור, לרבות אתר תיירות, בית מלון, אכסניה, בית הארחה, גן ציבורי, מסעדה, בית קפה, אולם המשמש למופעי בידור ותרבות, מוזיאון, ספריה, דיסקוטק, אולם או מיתקן ספורט, בריכת שחיה, קניון, חנות, מוסך וכן מקום המציע שירותי תחבורה ציבורית;
{{ח:תת|סוג=הגדרה}} ”שירות ציבורי“ – שירותי תחבורה, תקשורת, אנרגיה, חינוך, תרבות, בידור, תיירות ושירותים פיננסיים, המיועדים לשימוש הציבור;
{{ח:תת|סוג=הגדרה}} ”שירותים פיננסים“ – שירותי בנקאות, מתן אשראי וביטוח;
{{ח:תת|סוג=הגדרה}} ”שירותי תחבורה“ – אוטובוסים, רכבות, תובלה אווירית, אניות, שירותי הסעה והשכרת רכב.
{{ח:תת|(ב)}} לענין סעיף זה, ”ציבור“ – ציבור בלתי מסוים; ואולם לא ייחשב מקום או שירות כמקום או שירות שאינם עומדים לשימוש הציבור בשל שלילת השימוש או הכניסה מחמת עילות ההפליה המנויות {{ח:פנימי|סעיף 3|בסעיף 3}}.

{{ח:סעיף|3|איסור הפליה|תיקון: תשס״ה, תשע״א, תשע״ד, תשע״ז, תשע״ז־2}}
{{ח:תת|(א)}} מי שעיסוקו בהספקת מוצר או שירות ציבורי או בהפעלת מקום ציבורי, לא יפלה בהספקת המוצר או השירות הציבורי, במתן הכניסה למקום הציבורי או במתן שירות במקום הציבורי, מחמת גזע, דת או קבוצה דתית, לאום, ארץ מוצא, מין, נטיה מינית, השקפה, השתייכות מפלגתית, גיל, מעמד אישי, הורות או לבישת מדי כוחות הביטחון וההצלה או ענידת סמליהם.
{{ח:תת|(א1)}} מי שעיסוקו בהספקת מוצר או שירות ציבורי או בהפעלת מקום ציבורי, לא יפלה בהספקת המוצר או השירות הציבורי במקום העסק, במתן הכניסה למקום הציבורי או במתן שירות במקום הציבורי, מחמת מקום מגורים; ואולם לא יראו הפליה לפי סעיף קטן זה הבחנה שנעשית על ידי רשות מקומית בין תושביה ובין מי שאינם תושביה, במידה הנדרשת לביצוע תפקידיה או להפעלת סמכויותיה לטובת תושביה, והכול בכפוף להוראות כל דין.
{{ח:תת|(ב)}} לענין חוק זה, אחת היא אם העיסוק נעשה למטרת רווח או שלא למטרת רווח ואם נגבה או לא נגבה תשלום תמורת הספקת המוצר או השירות הציבורי, הפעלת המקום הציבורי, מתן הכניסה למקום הציבורי או מתן השירות במקום הציבורי.
{{ח:תת|(ג)}} בחוק זה, ”מי שעיסוקו“ – לרבות בעלים, מחזיק או מנהל של עסק, וכן האחראי בפועל על הספקת המוצר או השירות הציבורי או על הפעלת המקום הציבורי או הכניסה אליו.
{{ח:תת|(ג1)}} לעניין סעיף זה, רואים כהפליה גם קביעת תנאים שלא ממין העניין.
{{ח:תת|(ד)}} אין רואים הפליה לפי סעיף זה –
{{ח:תתת|(1)}} כאשר הדבר מתחייב מאופיו או ממהותו של המוצר, השירות הציבורי או המקום הציבורי;
{{ח:תתת|(2)}} כאשר הדבר נעשה על ידי ארגון או מועדון, שאינו למטרת רווח, ונעשה לשם קידום צרכים מיוחדים של הקבוצה שאליה משתייכים החברים במועדון או בארגון, ובלבד שצרכים מיוחדים כאמור אינם נוגדים את מטרת החוק;
{{ח:תתת|(3)}} בקיומן של מסגרות נפרדות לגברים או לנשים, כאשר אי הפרדה תמנע מחלק מן הציבור את הספקת המוצר או השירות הציבורי, את הכניסה למקום הציבורי, או את מתן השירות במקום הציבורי, ובלבד שההפרדה היא מוצדקת, בהתחשב, בין השאר, באופיו של המוצר, השירות הציבורי או המקום הציבורי, במידת החיוניות שלו, בקיומה של חלופה סבירה לו, ובצורכי הציבור העלול להיפגע מן ההפרדה.
{{ח:תת|(ה)}} על הפליה מחמת מוגבלות בנושאים שחוק זה דן בהם, יחול {{ח:חיצוני|חוק שוויון זכויות לאנשים עם מוגבלות#פרק ה1|פרק ה׳1 לחוק שוויון זכויות לאנשים עם מוגבלות, התשנ״ח–1998}}.

{{ח:סעיף|4|מודעות מפלות}}
{{ח:ת}} מי שעיסוקו בהספקת מוצר או שירות ציבורי או בהפעלת מקום ציבורי, לא יפרסם מודעה שיש בה משום הפליה אסורה לפי {{ח:פנימי|סעיף 3|סעיף 3}}.

{{ח:סעיף|5|עוולה אזרחית}}
{{ח:תת|(א)}} מעשה או מחדל בניגוד {{ח:פנימי|סעיף 3|לסעיפים 3}} {{ח:פנימי|סעיף 4|ו־4}} הם עוולה אזרחית, והוראות {{ח:חיצוני|פקודת הנזיקין|פקודת הנזיקין [נוסח חדש]}}, יחולו עליהם, בכפוף להוראות חוק זה.
{{ח:תת|(ב)}} בית המשפט רשאי לפסוק בשל עוולה לפי חוק זה פיצוי שלא יעלה על 50,000 ש״ח, בלא הוכחת נזק; סכום זה יעודכן ב־16 בכל חודש, בהתאם לשיעור שינוי המדד החדש לעומת המדד הבסיסי; לענין סעיף קטן זה –
{{ח:תת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:תת|סוג=הגדרה}} ”המדד החדש“ – מדד החודש שקדם לחודש העדכון;
{{ח:תת|סוג=הגדרה}} ”המדד הבסיסי“ – מדד חודש אוקטובר 2000.

{{ח:סעיף|6|חזקות|תיקון: תשע״א}}
{{ח:ת}} הוכיח התובע בהליך אזרחי לפי חוק זה אחד מאלה, חזקה שהנתבע פעל בניגוד להוראות {{ח:פנימי|סעיף 3|סעיף 3}}, כל עוד לא הוכיח אחרת:
{{ח:תת|(1)}} הנתבע סירב לספק מוצר או שירות ציבורי, מנע כניסה למקום ציבורי או סירב לתת שירות במקום ציבורי, לאחר שבירר פרטים הנוגעים לעילות ההפליה המנויות {{ח:פנימי|סעיף 3|בסעיף 3}};
{{ח:תת|(2)}} הנתבע סירב לספק מוצר או שירות ציבורי, מנע כניסה למקום ציבורי או סירב לתת שירות במקום ציבורי, לנמנים עם קבוצה המאופיינת לפי עילה מעילות ההפליה המנויות {{ח:פנימי|סעיף 3|בסעיף 3}}, ולא סירב כאמור, באותן נסיבות, למי שאינם נמנים עם אותה קבוצה;
{{ח:תת|(3)}} הנתבע התנה הספקת מוצר או שירות ציבורי, כניסה למקום ציבורי או מתן שירות במקום ציבורי, לנמנים עם קבוצה המאופיינת לפי עילה מעילות ההפליה המנויות {{ח:פנימי|סעיף 3|בסעיף 3}}, בקיום תנאי אשר לא נדרש ממי שאינם נמנים עם אותה קבוצה.
{{ח:תת|(4)}} הנתבע עיכב הספקת מוצר או שירות ציבורי, כניסה למקום ציבורי או מתן שירות במקום ציבורי, לנמנים עם קבוצה המאופיינת לפי עילה מעילות ההפליה המנויות {{ח:פנימי|סעיף 3|בסעיף 3}}, ולא עיכב כאמור, באותן נסיבות, את מי שאינם נמנים עם אותה קבוצה.

{{ח:סעיף|7|מעמד תאגיד העוסק בהגנה על זכויות}}
{{ח:תת|(א)}} תובענה בשל עוולה לפי חוק זה יכול שתוגש בידי תאגיד העוסק בהגנה על זכויותיו של מי שאסור להפלותו לפי חוק זה, ובלבד שאם עילת התביעה היא הפליה כלפי אדם מסוים, אותו אדם הסכים לכך.
{{ח:תת|(ב)}} בתובענה בשל עוולה לפי חוק זה רשאי בית המשפט לתת לתאגיד כאמור בסעיף קטן (א) להשמיע את דברו, בדרך שיורה.

{{ח:סעיף|8|אחריות נושאי משרה בתאגיד}}
{{ח:ת}} מקום שהעוולה נעשתה על ידי תאגיד, יהיה אדם אחראי גם הוא לעוולה, אם היה אותה שעה מנהל פעיל בתאגיד, שותף, למעט שותף מוגבל, או עובד בכיר האחראי לנושא הנדון, אלא אם כן הוכיח שניים אלה:
{{ח:תת|(1)}} העוולה נעשתה שלא בידיעתו;
{{ח:תת|(2)}} הוא נקט אמצעים סבירים בנסיבות הענין כדי למנוע את העוולה.

{{ח:סעיף|9|עונשין}}
{{ח:תת|(א)}} העובר על הוראות {{ח:פנימי|סעיף 3|סעיף 3}}, דינו – כפל הקנס הקבוע {{ח:חיצוני|חוק העונשין#סעיף 61|בסעיף 61(א)(3) לחוק העונשין, התשל״ז–1977}} (להלן – חוק העונשין).
{{ח:תת|(ב)}} בית המשפט שהרשיע אדם בעבירה לפי סעיף קטן (א) רשאי, נוסף על כל עונש אחר, לצוות על הפסקת העיסוק בעסק שאותו אדם הוא בעליו, מחזיקו, מנהלו, או האחראי בפועל בו, לתקופה שיקבע, ובלבד שמצא כי האדם הורשע לפני מועד ביצוע העבירה האמורה, בעבירה לפי אותו סעיף קטן.
{{ח:תת|(ג)}} המפרסם מודעה בניגוד להוראות {{ח:פנימי|סעיף 4|סעיף 4}}, דינו – כפל הקנס הקבוע {{ח:חיצוני|חוק העונשין#סעיף 61|בסעיף 61(א)(1) לחוק העונשין}}.

{{ח:סעיף|10|דיון בדלתיים סגורות}}
{{ח:תת|(א)}} בהליך בשל הפליה מחמת נטיה מינית לפי חוק זה, רשאי בית המשפט, מנימוקים שיירשמו, לדון בהליך בדלתיים סגורות.
{{ח:תת|(ב)}} החליט בית המשפט על עריכת הדיון בדלתיים סגורות, יחולו הוראות {{ח:חיצוני|חוק בתי המשפט#סעיף 68|סעיפים 68(ד)}}, {{ח:חיצוני|חוק בתי המשפט#סעיף 70|70(א)}} {{ח:חיצוני|חוק בתי המשפט#סעיף 70|ו־70(ו) לחוק בתי המשפט [נוסח משולב], התשמ״ד–1984}}.

{{ח:סעיף|11|דין המדינה}}
{{ח:ת}} לענין חוק זה דין המדינה כדין כל אדם.

{{ח:סעיף|12|שמירת דינים}}
{{ח:ת}} אין בהוראות חוק זה כדי לגרוע מתוקפו של חיקוק אחר האוסר הפליה.

{{ח:סעיף|13|ביצוע}}
{{ח:ת}} שר המשפטים ממונה על ביצוע חוק זה.

{{ח:סעיף|14|}}
{{ח:ת}} {{ח:הערה|הנוסח שולב {{ח:חיצוני|חוק זכויות החולה|בחוק זכויות החולה, התשנ״ו–1996}}.}}

{{ח:חתימות|נתקבל בכנסת ביום י״ד בכסלו התשס״א (11 בדצמבר 2000)}}
* '''אהוד ברק'''
ראש הממשלה
* '''יוסף ביילין'''
שר המשפטים
* '''משה קצב'''
נשיא המדינה
* '''אברהם בורג'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]